... હૉસ્પિટલની શરૂઆત કરવામાં આવી હતી. 

ઉદ્ઘાટન બાદ આ હૉસ્પિટલ દેશમાં હૃદયની સારવાર માટેની અમુક મોટી હૉસ્પિટલો પૈકી એક હૉસ્પિટલ બની ગઈ હતી. 

આ હૉસ્પિટલની ક્ષમતા 450 બેડથી વધારીને 1251 કરી દેવામાં આવી હતી. ગુજરાત સરકારનો દાવો છે કે દુનિયાની અત્યાધુનિક મોટી હૉસ્પિટલોમાં આ હૉસ્પિટલનો સમાવેશ થાય છે. 

ગિરનાર રોપ-વે

2.3 કિલોમીટરનું અંતર સાડા સાત મિનિટમાં કાપતાં ગિરનાર પર્વતના રોપ-વેનું ઉદ્ઘાટન પીએ મોદીએ ઑક્ટોબર 2020માં કર્યું હતું. 

પર્યાવરણને નુકસાન થવાના સંદર્ભે વિવાદોમાં આવી ગયેલો આ પ્રોજેક્ટ ઘણા ... બાકીનો લેખ લખો:
ર્યો હતો અને જમીનસંપાદનનું કામ મોડું થયું હતું. 

ખેડૂતો અને સરકાર વચ્ચે આ મુદ્દે ગુજરાત હાઈકોર્ટમાં પણ અરજી થઈ હતી. 

સમાચાર સંસ્થા પીટીઆઈના એક અહેવાલ પ્રમાણે રેલવે બૉર્ડના ચૅરમૅન અને સીઈઓ વી. કે. યાદવ પ્રમાણે જમીનસંપાદનમાં મોડું થવાને કારણે અને કોવિડ-19ને કારણે પ્રોજેક્ટમાં મોડું થશે અને 2023ની નિર્ધારિત ડેડલાઈન પર તેને પૂર્ણ નહીં કરી શકાય. 

iCreate 

નવા સ્ટાર્ટ-અપને યોગ્ય ટ્રેનિંગ અને મદદ આપવાના હેતુથી ઇઝરાયલના વડા પ્રધાનની ગુજરાતની મુલાકાત વખતે નરેન્દ્ર મોદીએ iCreateનું ઉદ્ધાટન કર્યું હતું. 

અમદાવાદથી 30 કિલોમીટરના અંતરે એક ઍજ્યુકેશનલ ઇન્સ્ટિટ્યૂટમાં આ સંસ્થા ચાલે છે, જેમાં વિદ્યાર્થીઓ વિવિધ સ્ટાર્ટ-અપ માટે ટ્રેનિંગ તેમજ મદદ મેળવે છે. 

હાલમાં iCreateનું બાવળા કૅમ્પસ ચાલુ છે અને અહીં પ્રથમ બૅચના વિદ્યાર્થીઓનું ભણતર પૂરું થઈ ચૂક્યું છે. તેમાંથી છ ઇનક્યુબેશન સેન્ટર શરૂ કરવામાં આવ્યાં છે.

વિધાનસભાની ચૂંટણી પૂર્વે વડોદરા શહેરમાં વિવિધ પ્રોજેક્ટ 

વડોદરા શહેરની વચ્ચોવચ 'જનમહલ' પ્રોજેક્ટનો શિલાન્યાસ વડા પ્રધાન નરેન્દ્ર મોદીએ ગુજરાત વિધાનસભાની ચૂંટણીના બે મહિના અગાઉ એટલે કે ઑક્ટોબર, 2017માં કર્યો હતો. 

જોકે આ પ્રોજેક્ટને વિવિધ વિવાદોનો સામનો કરવો પડ્યો હતો. પ્રથમ તો સ્થાનિક દુકાનદારોના વિરોધને કારણે અને પછી એસટી બસ માટેના રસ્તા માટે. 

આ પ્રોજેક્ટ માટે એમ.એસ. યુનિવર્સિટીએ એસટી બસ માટે રસ્તો આપવાનો ઇન્કાર કરી દેતાં 'જનમહલ'નું પ્લાનિંગ બદલવું પડ્યું હતું. 

આ પ્રોજેક્ટની કિંમત 125 કરોડ રૂપિયા આંકવામાં આવી છે. આ જ સમયમાં મોદીએ રૂપિયા 100 કરોડ રૂપિયાના 'સિટી કમાન્ડ સેન્ટર'નું પણ ઉદ્ઘાટન કર્યું હતું. 

આ જ સમયમાં 160 કરોડના મલ્ટિલેવલ પાર્કિંગ, 267 કરોડ રૂપિયાના વેસ્ટ-ટુ-ઍનર્જી પ્લાન્ટ વગેરેનું પણ ઉદ્ઘાટન કરાયું હતું. 

નેશનલ ટ્રાઇબલ ફ્રીડમ ફાઇટર્સ મ્યૂઝિયમ

રાજપીપળા ખાતે 102.55 કરોડ રૂપિયાના ખર્ચે નૅશનલ ટ્રાઇબલ ફ્રીડમ ફાઇટર્સ મ્યૂઝિયમ તૈયાર થશે. 

જેમાં દેશમાં આદિવાસી સમાજોના અંગ્રેજો સામેના સંઘર્ષની ગાથા રહેશે. આ પ્રોજેક્ટ પ્લાનિંગ અને અમલીકરણના તબક્કામાં છે. 

આ પ્રોજેક્ટનો શિલાન્યાસ પણ વડા પ્રધાન મોદીએ ઑક્ટોબર 2017માં કર્યો હતો. આ પ્રોજેક્ટની ઇમારત હાલમાં કેવડિયા ખાતે બનવાની તૈયારી થઈ ચૂકી છે.

તમે અમનેફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો